ROZHODNUTIE KOMISIE
z 26. júla 2005,
ktorým sa mení a dopĺňa dodatok B prílohy XII k Aktu o pristúpení z roku 2003, pokiaľ ide o niektoré prevádzkarne v rybnom, mäsovom a mliekarenskom sektore v Poľsku
[oznámené pod číslom K(2005) 2813]
(Text s významom pre EHP)
(2005/591/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na Akt o podmienkach pristúpenia Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky (1), a o úpravách zmlúv, na ktorých je založená Európska únia, najmä na jeho prílohu XII kapitola 6 oddiel B pododdiel I bod 1 písm. e),
keďže:
(1)
Poľsku boli udelené prechodné obdobia pre určité prevádzkarne uvedené v dodatku B prílohy XII k Aktu o pristúpení z roku 2003.
(2)
Dodatok B prílohy XII k Aktu o pristúpení z roku 2003 bol zmenený a doplnený rozhodnutiami Komisie 2004/458/ES (2) 2004/471/ES (3), 2004/474/ES (4) a 2005/271/ES (5).
(3)
V súlade s úradným vyhlásením príslušného poľského úradu ukončili štyri prevádzkarne v rybnom, mäsovom a mliekarenskom sektore modernizačný proces, čím dosiahli úplný súlad s právnymi predpismi Spoločenstva.
(4)
Dodatok B prílohy XII k Aktu o pristúpení z roku 2003 by sa preto mal náležite zmeniť a doplniť.
(5)
Stály výbor pre potravinový reťazec a zdravie zvierat bol o opatreniach ustanovených v tomto rozhodnutí informovaný,
PRIJALA TOTO ROZHODNUTIE:
Článok 1
Prevádzkarne uvedené v prílohe k tomuto rozhodnutiu sa vypúšťajú z dodatku B prílohy XII k Aktu o pristúpení z roku 2003.
Článok 2
Toto rozhodnutie je určené členským štátom.
V Bruseli 26. júla 2005